Στη σύλληψη ενός 23χρονου Πακιστανού προχώρησε το βράδυ της Παρασκευής, το Τμήμα Ασφάλειας Θηβών, με την κατηγορία της προσβολής της γενετήσιας αξιοπρέπειας και μάλιστα σε ανήλικη.

Ο αλλοδαπός σύμφωνα με την καταγγελία, μπήκε αργά το απόγευμα της ίδιας ημέρας σε κατάστημα με κινέζικα προϊόντα στη Θήβα και θώπευσε τη 13χρονη κόρη της ιδιοκτήτριας, που είναι από την Κίνα, σε ευαίσθητα σημεία.

Από την αντίδραση της μικρής η μητέρα κατάλαβε τις κακές προθέσεις του «πελάτη» και τον πήρε στο κυνήγι, ενώ στη συνέχεια κατήγγειλε το περιστατικό στους αστυνομικούς δίνοντας και την περιγραφή.

Ακολούθησαν αναζητήσεις με αποτέλεσμα τη σύλληψη του φερόμενους ως δράστη, ο οποίος αναμένεται να οδηγηθεί στον Εισαγγελέα με τη δικογραφία που σχηματίστηκε σε βάρος του.

Πηγή: LamiaReport